钦定古今图书集成/明伦汇编/氏族典/第405卷 > 《廖用贤尚友录》 > 吕据
## 钦定古今图书集成/明伦汇编/氏族典/第405卷 > 《廖用贤尚友录》 > 吕据

按《吴志吕范传》：“范子据，字世议，以父任为郎。范卒，迁
安军中郎将，数讨山贼诸深恶剧地，所击皆破，拜偏
将军。太子即位，拜右将军。明年，孙峻杀诸葛恪，迁据
为骠骑将军。太平元年，帅师侵魏，未及淮，闻孙峻死，
以从弟𬘭自代。据大怒，引军还，欲废𬘭。𬘭闻之，遣从
兄虑以都下兵逆据于江都，据遂自杀。”